Tretiranje mentalnih oboljenja kod američkih vojnika
Stručnjaci kažu da je jedan od velikih problema i u vojsci i u civilnom životu stigma koja je i dalje prikačena za mentalna oboljenja.
Drugog aprila, vojnik Ivan Lopez otvorio je vatru na svoje kolege u Fort Hoodu, usmrtivši troje njih i ranivši još 16 osoba. Kad ga je policija opkolila, ubio je i sebe. Liječen je od depresije i nervoze, a pregledan je i zbog mogućnosti da ima Posttraumatski sindrom. Vojni zvaničnici navode da je Lopez, od prijema u službu 2008., dva puta bio na dužnosti u inostranstvu. Istražitelji kažu da je njegovo nestabilno mentalno stanje moglo biti faktor u zločinu kojeg je počinio. Medicinska istraživanja ovakvih mentalnih problema obavljaju se na hjustonskoj klinici Menninger. Šef tima, doktor John Oldham aktivno sudjeluje u nastojanjima da se unaprijede programi za mentalno zdravlje aktivnih vojnika i veterana. On kaže: Oldham razumije mentalne traume s kojima vojnici mogu biti suočeni u borbi. Prema Dr. Oldhamu, jedan od velikih problema i u vojsci i u civilnom životu jeste stigma koja je i dalje prikačena za mentalna oboljenja. Bila je to glavna briga koja je mučila i generala Petera Chiarellia prije nego što je, prije dvije godine, otišao u mirovinu, kaže Dr. Oldham i dodaje: On generalu Chiarelli-u odaje veliko priznanje za nova nastojanja unutar vojske da vojnici budu ohrabrivani da potraže pomoć. Oldham se nada da bolja medicinska briga o mentalnim bolestima i veća volja da se potreži pomoć – mogu i hoće spriječavati tragične nasilne incidente i samoubojstva medju aktivnim vojnicima i veteranima.